
ΣΧΕΔΙΟ ΥΠΗΡΕΣΙΑΣ
ΚΥΠΡΙΑΚΗ ΟΜΟΣΠΟΝΔΙΑ ΧΕΙΡΟΣΦΑΙΡΙΣΗΣ (ΚΟΧ)
Παροχή Υπηρεσιών Βοηθού Γραμματειακού Λειτουργού:

Καθήκοντα και ευθύνες:
(1)    
Εκτελεί γενικά γραφειακά και λογιστικά καθήκοντα.

(2)    
Αναλαμβάνει την τήρηση αρχείου ή/και βιβλιοθήκης και μητρώου περιουσιακών στοιχείων.

(3)    
Δακτυλογραφεί κείμενα και ετοιμάζει έγγραφα στην ελληνική και αγγλική γλώσσα. 

(4)     
Συλλέγει, επεξεργάζεται και ταξινομεί στατιστικά και άλλα στοιχεία και πληροφορίες και προβαίνει στην ετοιμασία και υποβολή εκθέσεων.

(5)    
Εφαρμόζει τη σχετική νομοθεσία και τους κανονισμούς που αφορούν τα καθήκοντά του/της. 
(6)    
Βοηθά στη διεξαγωγή επιθεωρήσεων και διεξάγει επιτόπιες έρευνες.
(7)     
Διενεργεί εισπράξεις και πληρωμές και εκδίδει σχετικές αποδείξεις.

(8)     
Εκτελεί καθήκοντα γραμματέα διοίκησης. 
(9)   
Βοηθά στην εκτέλεση ή/και αναλαμβάνει την εκτέλεση εργασίας/έργου, εντός και εκτός γραφείου, σχετικά με τις αρμοδιότητες και δραστηριότητες της Ομοσπονδίας.
(10)
Εκτελεί οποιαδήποτε άλλα συναφή καθήκοντα του ανατεθούν από την Ομοσπονδία. 
Σημειώσεις:
1.
Ο Παροχέας Υπηρεσιών παρέχει τις υπηρεσίες του σύμφωνα με τις ανάγκες της Ομοσπονδίας. Ενδέχεται να απαιτείται εργασία και πέραν του συνήθους ωραρίου, χωρίς όμως οι συνολικές ώρες απασχόλησης να υπερβαίνουν τον συμφωνημένο εβδομαδιαίο αριθμό ωρών (30).

Απαιτούμενα Προσόντα:
(1)    
Απολυτήριο αναγνωρισμένης Σχολής Μέσης Εκπαίδευσης.

(2)    
Πολύ καλή γνώση χρήσης ηλεκτρονικού υπολογιστή και των εφαρμογών Microsoft Word και Microsoft Excel.
(3)    Πολύ καλή γνώση της Ελληνικής γλώσσας και καλή γνώση της Αγγλικής γλώσσας.

(4)    Ακεραιότητα χαρακτήρα, υπευθυνότητα, πρωτοβουλία και ευθυκρισία.

Σημειώσεις:
1. Η  Κυπριακή Ομοσπονδία Χειροσφαίρισης αναλαμβάνει να καταβάλλει στον Παροχέα Υπηρεσιών, αποζημίωση που καθορίζεται στις δεκαέξι χιλιάδες και οκτακόσια  ευρώ (€16.800) ετησίως μη συμπεριλαμβανομένου του Φόρου Προστιθέμενης Αξίας. Η καταβολή της αμοιβής θα γίνεται μηνιαίως, σε αντάλλαγμα για τις υπηρεσίες που θα παρέχει με βάση την παρούσα Συμφωνία.

2. Ο Παροχέας Υπηρεσιών είναι αποκλειστικά υπεύθυνος για την καταβολή του φόρου εισοδήματος, του Φόρου Προστιθέμενης Αξίας (όπου εφαρμόζεται), των εισφορών στις Κοινωνικές Ασφαλίσεις, στο ΓεΣΥ, στο Ταμείο Αμυντικής Θωράκισης και οποιωνδήποτε άλλων εισφορών ή υποχρεώσεων που προβλέπονται από την εκάστοτε ισχύουσα νομοθεσία. Η πληρωμή θα πραγματοποιείται με την προσκόμιση νόμιμου φορολογικού τιμολογίου. 
3. Η παρούσα συνεργασία αφορά αγορά υπηρεσιών και δεν δημιουργεί σχέση εργοδότησης μεταξύ της Κυπριακής Ομοσπονδίας Χειροσφαίρισης και του Παροχέα Υπηρεσιών. Ο Παροχέας Υπηρεσιών ενεργεί ως ανεξάρτητος συνεργάτης και αναλαμβάνει όλες τις νόμιμες φορολογικές και ασφαλιστικές του υποχρεώσεις.

